Liūnelis
54°7′38″ š. pl. 23°39′49″ r. ilg.﻿ / ﻿54.12722°š. pl. 23.66361°r. ilg.﻿ / 54.12722; 23.66361 Liūnelis – ežeras Lietuvoje, Lazdijų rajone, 3,5 km į šiaurės vakarus nuo Veisiejų, į rytus nuo Šlavantėlio ežero. Ežeras nutįsęs iš šiaurės į pietus 1 km, plotis – iki 0,13 km. Altitudė 123 m. Krantai daugiausia neaukšti, šiaurvakarinėje dalyje pelkėti. Ežerą supa Rūdos miškas. Šiaurėje įteka L-1 upelis iš Balsio ežero. Pietvakariuose išteka Š-1 upelis link čia pat telkšančio Šlavantėlio ežero. Ežeras yra 1995 m. įsteigto Liūnelio gamtinio rezervato teritorijoje.